rejauldu/bengali-wikipedia huggingface dataset:
পরিণীতা (হিন্দি: परिणीता) ১৯৫৩ সালে মুক্তিপ্রাপ্ত ভারতীয় হিন্দি ভাষার নাট্য চলচ্চিত্র। চলচ্চিত্রটি পরিচালনা করেছেন বিমল রায়। কথাসাহিত্যিক শরৎচন্দ্র চট্টোপাধ্যায় রচিত পরিণীতা গল্প অবলম্বনে ছবিটির চিত্রনাট্য লিখেছেন বিমল রায়, অসিত সেন, মনি ভট্টাচার্য, নবেন্দু ঘোষ; এবং সংলাপ লিখেছেন ভ্রজেন্দ্র গৌর ও নবেন্দু ঘোষ। এতে প্রধান চরিত্রে অভিনয় করেছেন অশোক কুমার, মিনা কুমারী, মনোরমা, ও নাজির হুসেন।  কাহিনী সংক্ষেপ ললিতা ও শেখর প্রতিবেশী। ললিতা অনাথিনী আর শেখর জমিদারের একমাত্র পুত্র। ললিতা শেখরের নিত্যদিনের কাজ করে দেয়। শেখর তাকে পড়াশুনায় উদ্ধুদ্ধ করে এবং মাঝে মাঝে তাকে বিভিন্ন বিষয়ের পাঠ দান করে। ললিতার চাচা গুরুচরণ দরিদ্র ব্রাহ্মণ। তিনি তার মেয়ের বিয়ের জন্য শেখরের বাবার কাছ থেকে টাকা ধার নিয়েছিলেন, যা তাদের মধ্যে বিবাদের কারণ হয়ে দাড়ায়। বিবাদ আরও ঘনীভূত হয় যখন গিরিন সেই পাওনা পরিশোধ করতে চায়।  অপরদিকে, ললিতা ও শেখর কাউকে না জানিয়ে বিয়ে করে। কিছুদিন পর ললিতার চাচা মারা যান। মৃত্যুর সময় গুরুচরণ গিরিনকে ললিতাকে বিয়ে করতে বলে এবং এই পরিবারের দায়িত্ব নিতে বলে। গিরিন ললিতাকে বিয়ের প্রস্তাব দিলে ললিতার তাকে তার বিয়ের কথা জানায়। গিরিন পরে ললিতার আরেক ছোট বোনকে বিয়ে করে। কিন্তু গিরিন টাকা পরিশোধ করায় রটে যায় ললিতাকে গিরিনের কাছে বিক্রি করে দেওয়া হয়েছে। ফলে শেখরের পরিবার থেকে তার বিয়ের তাড়া দেওয়া হয়। কিছুদিন পর ললিতা শেখরের বিয়ের আমন্ত্রণপত্র পেয়ে শোকাহত হয়। গিরিন তাকে কলকাতায় নিয়ে আসে। সেখানে শেখরের সামনে সকল সত্য তুলে ধরা হলে তার ভুল ভাঙ্গে।  কুশীলব  অশোক কুমার - শেখর রায়  মিনা কুমারী - ললিতা  মনোরমা  অসিত বরণ - গিরিন বাবু  নাজির হুসেন - গুরুচরণ বাবু  বদ্রি প্রসাদ - নবীন রায়  প্রতিমা দেবী - শেখরের পিসী  রেখা মল্লিক  শেলি ব্যানার্জি  ভুপেন্দ্র কাপুর  মঞ্জু  শীতল  সঙ্গীত পরিণীতা চলচ্চিত্রের গানের সুর ও সঙ্গীত পরিচালনা করেছেন অরুণ মুখোপাধ্যায়। গানের কথা লিখেছেন ভরত ব্যস।  গানের তালিকা  পুরস্কার ফিল্মফেয়ার পুরস্কার  বিজয়ী: শ্রেষ্ঠ পরিচালক - বিমল রায়  বিজয়ী: শ্রেষ্ঠ অভিনেত্রী - মিনা কুমারী  তথ্যসূত্র  বহিঃসংযোগ      বিষয়শ্রেণী:১৯৫৩-এর চলচ্চিত্র বিষয়শ্রেণী:১৯৫০-এর দশকের নাট্য চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:ভারতে নারী সম্পর্কে চলচ্চিত্র বিষয়শ্রেণী:বিমল রায় পরিচালিত চলচ্চিত্র বিষয়শ্রেণী:শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র বিষয়শ্রেণী:অরুণ মুখোপাধ্যায় সুরারোপিত চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:১৯৫০-এর দশকের হিন্দি ভাষার চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র
আর্কলগুড়ু () ভারতের কর্ণাটক রাজ্যের হাসান জেলার একটি পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৯১৬ মিটার (৩০০৫ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে আর্কলগুড়ু শহরের জনসংখ্যা হল ১৫,১৮৪ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে আর্কলগুড়ুর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
নিউ গড়িয়া হল ভারতের পশ্চিমবঙ্গ রাজ্যের রাজধানী কলকাতা শহরের দক্ষিণাংশের গড়িয়া অঞ্চলের একটি এলাকা। এই এলাকার উত্তর দিকে ইস্টার্ন মেট্রোপলিটান বাইপাস, পশ্চিম দিকে পাটুলি, দক্ষিণ দিকে গড়িয়া রেল স্টেশন এবং পূর্ব দিকে চক গড়িয়া অবস্থিত।  পরিবহণ ব্যবস্থা thumb|right|নিউ গড়িয়ার রেল যোগাযোগ ব্যবস্থা নিউ গড়িয়ায় দুটি প্রধান বাস টার্মিনাস রয়েছে। এই দুটি টার্মিনাস সি-৫ ও ২০৬ বাস রুটের নামে পরিচিত। আগে টার্মিনাসদুটি এই দুটি রুটের বাসের জন্য ব্যবহৃত হত। এখন এখান থেকে শহরের বিভিন্ন প্রান্তে যাওয়ার বাস পাওয়া যায়।  এছাড়া নিউ গড়িয়ায় শিয়ালদহ দক্ষিণ শাখার নিউ গড়িয়া হল্ট রেল স্টেশন অবস্থিত।  প্রধান রাস্তা  ইস্টার্ন মেট্রোপলিটান বাইপাস (বিধাননগরের প্রবেশপথ)  পঞ্চসায়র মেন রোড  গড়িয়া স্টেশন রোড  শ্রীনগর মেন রোড  দ্রষ্টব্য স্থান thumb|right|250px|গড়িয়া স্টেশন রোড।  হাইল্যান্ড পার্ক। কলকাতার দ্বিতীয় উচ্চতম ভবন (সাউথ সিটির পরে)। এটি ই. এম. বাইপাসের ধারে চক গড়িয়ায় অবস্থিত।  হাইল্যান্ড পার্কের কাছে মেট্রোপলিস মল ও আইনক্স, বিগ বাজার, ফুড কোর্ট, বার লঞ্জ।  আরও দেখুন  তেঁতুলবেড়িয়া  কামালগাজি  কলকাতা মেট্রো  কলকাতা শহরতলি রেল  ইস্টার্ন মেট্রোপলিটান বাইপাস  তথ্যসূত্র  বহিঃসংযোগ     New Garia at mapsofindia.com  বিষয়শ্রেণী:দক্ষিণ কলকাতার পাড়া বিষয়শ্রেণী:কলকাতার পাড়া
পটঠান ( পালি : , সংস্কৃত : , Jñāna-prasthāna  Maha-Pakaraṇa, Paṭṭhāna-Pakaraṇa, "কার্যকারক সম্পর্কের বই "; )  একটি বৌদ্ধ ধর্মগ্রন্থ। এটি অভিধম্ম পিটকের ("উচ্চতর মতবাদের ঝুড়ি") সপ্তম এবং শেষ পাঠ, যা পালি ধর্মগ্রন্থ নামে পরিচিত প্রামাণিক থেরবাদ বৌদ্ধ গ্রন্থের " ত্রিপিটক-তিন ঝুড়ি " এর মধ্যে একটি।  পটঠান তিনটি বিভাগ নিয়ে গঠিত (এক, দুক এবং তিন)। এটি কার্যকারণ শর্তের (বৌদ্ধ বিশ্বাস যে কার্যকারণ - সৃষ্টিকর্তা দেবতা নয় - অস্তিত্বের ভিত্তি) একটি বিশদ পরীক্ষা প্রদান করে, ধম্মসংগানীর মতিকার শ্রেণীবিভাগের সাথে সম্পর্কিত ২৪ ধরণের শর্তাধীন সম্পর্ক ( পচ্চয় ) বিশ্লেষণ করে।  এই বইটি এই বিষয়টির উপর জোর দেয় যে - নির্বাণ, যা পরম, ছাড়া - অন্যান্য সমস্ত ঘটনা কোনও না কোনওভাবে আপেক্ষিক ( প্রতীত্যসমুৎপাদ )।   পটঠান হল মায়ানমারের সবচেয়ে জনপ্রিয় পরিত্তা (প্রতিরক্ষামূলক লেখা)।  বার্মিজ বৌদ্ধধর্মে, ভিক্ষু এবং সাধারণ মানুষ সুরক্ষার জন্য ধর্মগ্রন্থটি রীতিগতভাবে পাঠ করেন এবং বার্মিজ বৌদ্ধরা বিশ্বাস করেন যে পটঠান হুমকি এবং বিপদ থেকে রক্ষা করতে পারে, সাহায্যকারী দেবতাদের খুশি করতে পারে এবং মন্দ আত্মাদের তাড়াতে পারে।     তথ্যসূত্র   বিষয়শ্রেণী:অভিধম্মপিটক
টেলর ওয়েন একজন ব্রিটিশ অভিনেত্রী, মডেল এবং প্রাক্তন পর্নোগ্রাফিক অভিনেত্রী। ২০০৫ সালে তিনি এভিএন হল অফ ফেম এবং ২০১৪ সালে এক্সআরসিও হল অফ ফেমে অন্তর্ভুক্ত হন।   প্রারম্ভিক জীবন ওয়েন ইংল্যান্ডের টাইন অ্যান্ড ওয়ারের গেটসহেডে জন্মগ্রহণ করেছেন। তিনি ব্রেকেনবেডস জুনিয়র হাই স্কুল এবং হিথফিল্ড সিনিয়র হাই স্কুলে পড়াশোনা করেছেন   তথ্যসূত্র    বহিঃসংযোগ   বিষয়শ্রেণী:জীবিত ব্যক্তি বিষয়শ্রেণী:১৯৬০-এর দশকে জন্ম বিষয়শ্রেণী:ব্রিটিশ পর্নোগ্রাফিক চলচ্চিত্র অভিনেত্রী বিষয়শ্রেণী:ইংরেজ পর্নোগ্রাফিক চলচ্চিত্র অভিনেত্রী বিষয়শ্রেণী:পেন্টহাউস পেটস্
কুন-দ্গা'-রিন-ছেন-র্গ্যা-ম্ত্শো () জো-নাং বৌদ্ধবিহারের সাতাশতম প্রধান ও র্তাগ-ব্র্তান-দাম-ছোস-গ্লিং বৌদ্ধবিহারের তৃতীয় প্রধান ছিলেন।  সংক্ষিপ্ত জীবনী কুন-দ্গা'-রিন-ছেন-র্গ্যা-ম্ত্শো সপ্তদশ শতাব্দীতে মধ্য তিব্বতে জন্মগ্রহণ করেন। তিনি তারানাথ নামক জো-নাং ধর্মসম্প্রদায়ের বিখ্যাত পন্ডিতের নিকট দীক্ষালাভ করেন এবং সূত্র ও কালচক্র সহ অন্যান্য তন্ত্র সম্বন্ধে অধ্যয়ন করেন। সাংস-র্গ্যাস-র্গ্যা-ম্ত্শো () নামক র্তাগ-ব্র্তান-দাম-ছোস-গ্লিং () বৌদ্ধবিহারের দ্বিতীয় প্রধানের মৃত্যুর পর তিনি ঐ বিহারের প্রধান নির্বাচিত হন। তারানাথের পর তিনি পরবর্তী পনেরো বছর জো-নাং বৌদ্ধবিহারের সাতাশতম প্রধান হিসেবে নির্বাচিত হন। ১৬৫০ খ্রিষ্টাব্দে পঞ্চম দলাই লামা জো-নাং ধর্মসম্প্রদায়ের অধীনস্থ জো-নাং বৌদ্ধবিহার দ্গে-লুগ্স ধর্মসম্প্রদায়ের অধীনে নিয়ে এলে কুন-দ্গা'-রিন-ছেন-র্গ্যা-ম্ত্শো পালিয়ে যেতে বাধ্য হন। পরবর্তীকালে তিনি গ্সাংস-স্ঙ্গাগ্স-রি-বো-ব্দে-ছেন () নামক বৌদ্ধবিহারে বাকি জীবন অতিবাহিত করেন। তার প্রধান দুই শিষ্য ছিলেন ব্লো-গ্রোস-র্নাম-র্গ্যাল () এবং 'ব্রোগ-দ্গে-কুন-দ্গা'-দ্পাল-ব্জাং ()।  তথ্যসূত্র  বিষয়শ্রেণী:জোনাং
আইড় মাছ বা "আঁড় মাছ"  (বৈজ্ঞানিক নাম: Sperata aor) (ইংরেজি: long-whiskered catfish) হচ্ছে Sperata গণের একটি স্বাদুপানির মাছ।  ভারত, বাংলাদেশ, নেপাল, মিয়ানমার, চীন, প্রভৃতি দেশের নদ-নদী, খাল-বিলে সুলভ।এ কে আতাউর রহমান, ফ্রেশওয়াটার ফিশেয অব বাংলাদেশ, যুলযিক্যাল সোসাইটি অব বাংলাদেশ, ২০০৫ (২য় সং), পৃঃ ২১৬-৭  বর্ণনা মাথা অবতল এবং তুন্ড গোলাকার। দেহের উপরের দিক নীলাভ কিন্তু নিচের দিক সাদা বর্ণের। পাখনা হলুদ ও কালো কিনারাযুক্ত।  বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে আশংকাজনক হিসেবে বিবেচিত।   বহিঃসংযোগ    আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুজলের মাছের তালিকা   তথ্যসূত্র   বিষয়শ্রেণী:বাংলাদেশের মাছ বিষয়শ্রেণী:স্বাদু পানির মাছ বিষয়শ্রেণী:ভারতের মাছ বিষয়শ্রেণী:নেপালের মাছ বিষয়শ্রেণী:মিয়ানমারের মাছ বিষয়শ্রেণী:চীনের মাছ বিষয়শ্রেণী:দক্ষিণ এশিয়ার স্বাদু পানির মাছ বিষয়শ্রেণী:১৮২২-এ বর্ণিত মাছ বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
কিরণ নাদার শিল্প জাদুঘর (কেএনএমএ) হলো একটি বেসরকারি আধুনিক ও সমসাময়িক শিল্পকলা জাদুঘর। নয়াদিল্লি এবং নয়ডায় এর শাখা রয়েছে। ২০১০ সালে প্রতিষ্ঠিত এই জাদুঘরটি আধুনিক ও সমসাময়িক শিল্পের জন্য নিবেদিত, ভারতের প্রথম বেসরকারি জাদুঘর।   ইতিহাস  শিব নাদার ফাউন্ডেশনের পৃষ্ঠপোষকতায় এই জাদুঘরটি প্রথমে নয়ডার এইচসিএল টেকনোলজিসের প্রাঙ্গণে একটি গ্যালারি হিসেবে শুরু হয়েছিল। ২০১০ সালের জানুয়ারিতে "ওপেন ডোরস" শীর্ষক একটি প্রদর্শনীর মাধ্যমে এটি জনসাধারণের জন্য উন্মুক্ত করা হয়। এই প্রদর্শনীতে সুপরিচিত শিল্পী কিরণ নাদারের গত দুই দশকের অসাধারণ কাজগুলি স্থান পেয়েছে, যা বিংশ শতাব্দীর শিল্পচর্চার একটি গুরুত্বপূর্ণ কালকে নির্দেশ করে।  এক বছর পর, কিরণ নাদার শিল্প জাদুঘর সাকেত ডিস্ট্রিক্ট সেন্টারের সাউথ কোর্ট মলে স্থানান্তরিত হয়।Griselda Murray Brown (22 November 2013), Collector reveals ambitions for her private Delhi museum Financial Times.Rachel Spence (8 February 2013), So much for stereotypes Financial Times. টাইম আনফোল্ডেড  শীর্ষক প্রদর্শনীর মাধ্যমে এর উদ্বোধন করা হয়, যেখানে ৫০ জন শিল্পীর শিল্পকর্ম প্রদর্শিত হয়েছিল। ২০১৯ সালে ইন্দিরা গান্ধী আন্তর্জাতিক বিমানবন্দরের কাছে কিরণ নাদার শিল্প জাদুঘরের জন্য একটি নতুন ৯,৩০০ বর্গমিটার (১০০,০০০ বর্গফুট) ভবনের নকশা তৈরির জন্য ডেভিড অ্যাডজায়েকে নির্বাচন করা হয়, যেখানে সাময়িক প্রদর্শনী এবং সংগ্রহের আবর্তিতভাবে প্রদর্শনের জন্য ১১টি গ্যালারি থাকবে।Kabir Jhala (19 June 2023), For India's biggest private collector, David Adjaye designs his 'most advanced museum concept' yet The Art Newspaper.   সংগ্রহ  মূল সংগ্রহে রয়েছে বিভিন্ন উৎস থেকে সংগৃহীত ঐতিহাসিকভাবে গুরুত্বপূর্ণ কাজ। এর মধ্যে রয়েছে রাজা রবি বর্মা এবং এমএফ হোসেনের মতো বিখ্যাত শিল্পী, চিত্রকর থেকে শুরু করে অনীশ কাপুরের মতো সমসাময়িক প্রভাবশালী শিল্পী এবং উদীয়মান শিল্পীদের কাজ। অন্যান্য শিল্পীদের মধ্যে রয়েছেন এ. রামচন্দ্রন, অর্পিতা সিং, এফ. এন. সুজা, যামিনী রায়, যোগেন চৌধুরী, কৃষেন খান্না, মনজিৎ বাওয়া, এন. এস. হর্ষ, রাম কুমার, রামেশ্বর ব্রুটা, এস. এইচ. রাজা, সুবোধ গুপ্ত, তায়ব মেহতা, এবং ভি. এস. গাইতণ্ডে। কিরণ নাদারের সংগৃহীত দুটি সবচেয়ে উল্লেখযোগ্য চিত্রকর্ম, যা বর্তমানে জাদুঘরের স্থায়ী সংগ্রহের অংশ, হলো সৈয়দ হায়দার রাজার বিখ্যাত সৃষ্টি সৌরাষ্ট্র, যা গত ২০১০ সালে লন্ডনের ক্রিস্টিস-এ রেকর্ড ১৬.৪২ কোটি ($৩,৪৮৬,৯৬৫) টাকায় বিক্রি হয়েছিল। দ্বিতীয়টি ছিল ২০১৫ সালে, যেখানে তিনি এফ. এন. সুজার মহাকীর্তি, ৮ ফুট বাই ৪ ফুট তৈলচিত্র বার্থ (১৯৫৫), যার জন্য তিনি ২৬.৪১ কোটি টাকা বিড করেছিলেন, যা সুজার সেরা চিত্রকর্মগুলির মধ্যে একটি বলে বিবেচিত।   তথ্যসূত্র    বহিঃসংযোগ   কিরণ নাদার শিল্প জাদুঘরের দাপ্তরিক ওয়েবসাইট  বিষয়শ্রেণী:উত্তরপ্রদেশের জাদুঘর বিষয়শ্রেণী:ভারতের শিল্পকলা জাদুঘর ও গ্যালারি বিষয়শ্রেণী:দিল্লির জাদুঘর বিষয়শ্রেণী:আধুনিক শিল্পকলা জাদুঘর বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
মকবুল আহমেদ সাবরি (অক্টোবর ১২ ১৯৪৫ – সেপ্টম্বর ২১, ২০১১) একজন বিশিষ্ট কাওয়ালি গায়ক ছিলেন এবং সাবরি ব্রাদার্সনামক একটি নেতৃস্থানীয় কাওয়ালি দল, এর অন্যতম সদস্য ছিলেন।  প্রাথমিক জীবন মকবুল সাবরি পূর্ব পাঞ্জাবের কাল্যিয়ানায় জন্মগ্রহণ করেন। উত্তর ভারতীয় শাস্ত্রীয় ঐতিহ্য অনুযায়ী সঙ্গীতে তার হাতেকড়ি হয় তার পিতা উস্তাদ ইনায়েত হুসেন সাবরির কাছেই।  পারিবারিক জীবন তিনি ফাতিমা নামে এক ভদ্র মহিলার সাথে বিবাহ বন্ধনে আবদ্ধ হন। তাদের সংসারে এক পুত্র এবং চার কন্যা সন্তান জন্মগ্রহণ করে।http://www.pakistantoday.com.pk/2011/10/16/city/karachi/founder-member-of-the-sabri-brothers-masters-of-qawwali/  মৃত্যু মকবুল সাবরি হৃদযন্ত্রের সমস্যা এবং ডায়াবেটিস রোগে ভুগছিলেন। তিনি দক্ষিণ আফ্রিকার একটি হাসপাতালে প্রায় দুইমাস ধরে চিকিৎসাধীন ছিলেন।তিনি দক্ষিণ আফ্রিকায় সেপ্টম্বর ২১, ২০১১ খ্রিষ্টাব্দে হৃদযন্ত্রের ক্রিয়া বন্ধ হয়ে মৃত্যুবরণ করেন। তার সমাধি তার পিতা ইনায়েত সাবরি এবং বড় ভাই গোলাম ফরিদ সাবরির পাশেই অবস্থিত।  আরো দেখুন  সাবরি ব্রাদার্স  গোলাম ফরিদ সাবরি  পাকিস্তানি সঙ্গীতজ্ঞদের তালিকা সংযোগ=https://en.wikipedia.org/wiki/File:SabriBrothersInIndia1977.jpg|ডান|থাম্ব|গোলাম ফরিদ সাবরি, মকবুল সাবরি, কামাল আহমেদ সাবরি এবং মেহমুদ গজনবী সাবরি — তথা সাবরি ব্রাদার্স পরিবেশনরত, ভারত ১৯৭৭  তথ্যসূত্র  বিষয়শ্রেণী:১৯৪৫-এ জন্ম বিষয়শ্রেণী:২০১১-এ মৃত্যু বিষয়শ্রেণী:সুফি শিল্পী বিষয়শ্রেণী:পাকিস্তানি কাওয়ালি শিল্পী বিষয়শ্রেণী:সাবরি ব্রাদার্স বিষয়শ্রেণী:প্রাইড অব পারফরম্যান্স প্রাপক
অরেঞ্জ টিভি বাংলা ভাষার একটি ভারতীয় টিভি চ্যানেল , যেটি ২০১৪ সালের ২৪ মে যাত্রা শুরু করেছিল। চ্যানেলটি বাংলা ভাষায় বিভিন্ন রকম টিভি অনুষ্ঠানমালা সম্প্রচার করে থাকে। চ্যানেলটি টি সরকার প্রোডাকশনস এর মালিকানাধীন।   তথ্যসূত্র   বিষয়শ্রেণী:কলকাতার গণমাধ্যম বিষয়শ্রেণী:পশ্চিমবঙ্গের গণমাধ্যম বিষয়শ্রেণী:ভারতের গণমাধ্যম বিষয়শ্রেণী:বাংলা ভাষার টেলিভিশন চ্যানেল বিষয়শ্রেণী:ভারতে বাংলা ভাষার টেলিভিশন চ্যানেল বিষয়শ্রেণী:২০১৪-এ প্রতিষ্ঠিত টেলিভিশন চ্যানেল ও স্টেশন
আযম খান কমার্স কলেজ বাংলাদেশের প্রথম বিশেষায়িত কমার্স কলেজ। এটি খুলনা শহরের বাবু খান রোডে অবস্থিত। এই কলেজে উচ্চ মাধ্যমিক সার্টিফিকেট স্তর, তিন বছরের বিবিএস (ডিগ্রি পাস) এবং হিসাববিজ্ঞান, ব্যবস্থাপনা, ফাইন্যান্স ও ব্যাংকিং এবং মার্কেটিং বিষয়ে চার বছর সম্মান কোর্স চালু আছে। পাশাপাশি ব্যবসায় শিক্ষা অনুষদে ২ বছরের মাস্টার্স কোর্সও চালু আছে। কলেজের উচ্চমাধ্যমিক শাখা মাধ্যমিক ও উচ্চমাধ্যমিক শিক্ষা বোর্ড যশোরের এবং অনার্স শাখা জাতীয় বিশ্ববিদ্যালয়ের অধিভুক্ত।   ইতিহাস  আযম খান কমার্স কলেজ ১ নভেম্বর ১৯৫৩ সালে উচ্চমাধ্যমিক কলেজ (রাত্রিকালীন) হিসেবে শুধু বাণিজ্য বিভাগের ছাত্রদের জন্য প্রতিষ্ঠিত হয়েছিল। ১৯৫৪ সালে, ডিগ্রি শাখা (দিবাকালীন) চালু হয়। পরবর্তীকালে, রাত্রীকালীন কোর্স বন্ধ করে দেওয়া হয়। কলেজটি পূর্ব পাকিস্তানের গভর্নর জেনারেল আজম খানের নামে নামকরণ করা হয়। ১৯৬৩ সালে রাজশাহী বিশ্ববিদ্যালয়ের অধীনে বাণিজ্য শাখায় অনার্স কোর্স চালু করা হয়। ১৯৭২ সালে মাস্টার্স কোর্স চালু করা হয় এবং ২০০৭ সালে অর্থ ও ব্যাংকিং এবং মার্কেটিং এই দুই বিষয়েও অনার্স কোর্স চালু করা হয়। ১৯৭৯  সালে কলেজটি জাতীয়করণ করা হয়।   তথ্যসূত্র   বিষয়শ্রেণী:খুলনার বিশ্ববিদ্যালয় ও কলেজ বিষয়শ্রেণী:১৯৫৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকার বিশ্ববিদ্যালয় ও মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:১৯৫৩-এ পূর্ব পাকিস্তানে প্রতিষ্ঠিত
upright=1.3|thumb|ড্রেডনট ধোঁকাবাজরা অ্যাবিসিনিয়ান রাজকীয় পোশাকে; বামপাশের দাড়িওয়ালা ব্যক্তি হলেন লেখক ভার্জিনিয়া উল্‌ফ। ধোঁকাবাজি বা ধাপ্পাবাজি হলো একটি উদ্দেশ্যপ্রণোদিত কর্মকাণ্ড, যেখানে চালাকি করে বহুসংখ্যক মানুষের কাছে মিথ্যা তথ্যকে সত্য হিসেবে প্রচার ও প্রতিষ্ঠা করা হয়। কিছু ধাপ্পাবাজ তাদের মিথ্যা তথ্য প্রকাশ করে শেষ পর্যন্ত তাদের শিকারদের বোকা প্রমাণ করার চেষ্টা করে; লাভের আশায় অন্য ধাপ্পাবাজরা অবিরামভাবে মিথ্যা তথ্য বজায় রাখার চেষ্টা করে । তাই শুধুমাত্র যখন সন্দেহবশত তাদের দাবি খতিয়ে দেখার জন্য কেউ এগিয়ে আসে এবং মিথ্যাচারের প্রমাণ পাওয়া যায়, তখনই ধাপ্পাবাজরা ধরা পড়ে।  ইতিহাস  জাং ইংয়ু রচিত দ্য বুক অফ সুইন্ডলস (প্রায় ১৬১৭ সালে প্রকাশিত) মিং রাজবংশের শেষের দিকে প্রকাশিত চীনের প্রথম প্রতারণা, ঠকবাজি, ধোঁকাবাজি এবং অন্যান্য ধরণের প্রতারণার গল্পের সংকলন হিসেবে বিবেচিত হয়। যদিও হাস্যরসাত্মক প্রহসন হাজার হাজার বছর ধরে চলে আসছে, পশ্চিমা ইতিহাসে ১৬৬১ সালের টেডওয়ার্থের ঢোল বাজানোর ঘটনাটিই প্রথম নথিভুক্ত প্রতারণার ঘটনা হিসেবে বিবেচিত হয়। প্রতারণামূলক ঘটনা প্রচারের কাজটি যেকোনো উপায়ে করা যেতে পারে, যেভাবে একটি কল্পকাহিনি প্রচারিত হয়: ব্যক্তিগতভাবে, মুখে মুখে, কাগজে মুদ্রিত শব্দের মাধ্যমে ইত্যাদি। যোগাযোগ প্রযুক্তির উন্নতির সাথে সাথে, প্রতারণা ছড়ানোর গতি বৃদ্ধি পেয়েছে: মুখে মুখে ছড়ানো একটি ভৌতিক ঢোলবাদকের গুজব প্রথমে একটি তুলনামূলকভাবে ছোট এলাকায় প্রভাব ফেলবে, তারপর ধীরে ধীরে বৃদ্ধি পাবে।  ব্যুৎপত্তি  ইংরেজ ভাষাতত্ত্ববিদ রবার্ট নারেস (১৭৫৩–১৮২৯) বলেছেন যে, হোক্স শব্দটি অষ্টাদশ শতাব্দীর শেষার্ধে হোকাস ক্রিয়ার সংক্ষিপ্ত রূপ হিসেবে উদ্ভূত হয়েছে, যার অর্থ "প্রতারণা" বা "চাপিয়ে দেওয়া" অথবা (মেরিয়াম-ওয়েবস্টার অভিধান অনুযায়ী), এর অর্থ হলো "মাদক মিশ্রিত মদ দ্বারা প্রায়ই বিভ্রান্ত করা। হোকাস শব্দটি হলো হোকাস পোকাস নামক এক জাদুমন্ত্রের সংক্ষিপ্ত রূপ। এই মন্ত্রের উৎপত্তি সম্পর্কে বিভিন্ন মতবাদ প্রচলিত রয়েছে।  ধোঁকাবাজি সংবাদ   ধোঁকাবাজি সংবাদ (আরও পরিচিত ভুয়া সংবাদ নামে) হলো এমন ধরনের সংবাদ যেখানে তথ্যগুলো ভুল বা মিথ্যা হওয়া সত্ত্বেও সত্য হিসেবে উপস্থাপিত হয়।   আরোও দেখুন  উইকিপিডিয়া:ধোঁকাবাজি করবেন না ষড়যন্ত্র তত্ত্ব প্রবঞ্চনা   তথ্যসূত্র    উদ্ধৃতি   কার্টিস ডি. ম্যাকডুগাল(১৯৫৮) [১৯৪০] হোক্স. [সংশোধিত সংস্করণ] নিউ ইয়র্ক: ডোভের   বহিঃসংযোগ  সংস্কৃতি জ্যামারদের এনসাইক্লোপিডিয়া Snopes – নগর কিংবদন্তির রেফারেন্স পৃষ্ঠা সর্বকালের সেরা ধোঁকাগুলো  – লাইফ ম্যাগাজিন দ্বারা স্লাইডশো "এগুলো আসলে কী ধোঁকা?" (বব পিজের প্রবন্ধ ইলেকট্রনিক ডিজাইন ওয়েবসাইটে)  ক্লো এবং কিথের বিয়ের ধোঁকা – ইউএসএ টুডে-এ ভিডিও এবং মন্তব্যের লিঙ্ক লেজেন্ডাস উর্বানাস  – স্প্যানিশে নগর কিংবদন্তি ও ধোঁকা  বিষয়শ্রেণী:ধোঁকাবাজি বিষয়শ্রেণী:ছলনা বিষয়শ্রেণী:প্রতারণা বিষয়শ্রেণী:মিথ্যা বলা
থাম্ব|252x252পিক্সেল|“স্বাধীনতা পুরস্কার”-এর স্বর্ণ পদক খাদ্য নিরাপত্তায় স্বাধীনতা পুরস্কার বাংলাদেশে খাদ্য নিরাপত্তায় অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের খাদ্য নিরাপত্তায় অনন্য অবদানের স্বীকৃতি প্রদানের উদ্দেশ্যে ২০১৮ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ২০১৮ সালে প্রথমবারের মতো মো. আব্দুল মজিদকে “খাদ্য নিরাপত্তায় স্বাধীনতা পুরস্কার” প্রদান করা হয়।   বিজয়ীদের তালিকা  বছরচিত্রবিজয়ীপুরস্কারপ্রাপ্তির কারণসূত্র২০১৮মো. আব্দুল মজিদখাদ্য নিরাপত্তায় অনন্য অবদানের স্বীকৃতি২০১৯এখনও ঘোষিত হয় নি২০২০এখনও ঘোষিত হয় নি২০২১এখনও ঘোষিত হয় নি২০২২এখনও ঘোষিত হয় নি২০২৩এখনও ঘোষিত হয় নি২০২৪এখনও ঘোষিত হয় নি   আরও দেখুন   স্বাধীনতা পুরস্কার   তথ্যসূত্র    বহিঃসংযোগ   বিষয়শ্রেণী:স্বাধীনতা পুরস্কার
কুর্দিস্তান ওয়ার্কার্স পার্টি বা পার্তিয়া কারকেরেন কুর্দিস্তান (কুর্দি ভাষায়: Partiya Karkerên Kurdistan, ইংরেজি ভাষায়: Kurdistan Workers' Party; পিকেকে, কাদেক, কংগ্রা-গেল বা কেজিকে নামেও পরিচিত) একটি কুর্দিশ সামরিক সংস্থা যা ১৯৭০-এর দশকে প্রতিষ্ঠিত হয়েছিল। ১৯৯৯ সালে আটক হওয়ার পূর্ব পর্যন্ত এই দলের নেতৃত্ব দিয়েছিলেন আবদুল্লাহ ওকালান। এই দলের আদর্শ বিপ্লবী মার্ক্সবাদ-লেনিনবাদ এবং কুর্দিশ জাতীয়তাবাদের উপর প্রতিষ্ঠিত। এই দলের বর্তমান প্রধান নেতা হচ্ছেন মুরাত কারাইলান। দলের প্রধান উদ্দেশ্য হচ্ছে কুর্দিস্তান এলাকা নিয়ে একটি পৃথক স্বাধীন ও সার্বভৌম রাষ্ট্র প্রতিষ্ঠা করা। কুর্দিস্তান বলতে তারা তুরস্কের দক্ষিণ-পূর্বাঞ্চল, ইরাকের উত্তর-পূর্বাঞ্চল, সিরিয়ার উত্তর-পূর্বাঞ্চল এবং ইরানের উত্তর-পশ্চিমাঞ্চলকে বুঝিয়ে থাকে। এই অঞ্চলগুলোতে কুর্দিশ জনগণ সংখ্যাগরিষ্ঠ।  আরও পড়ুন  Öcalan, Abdullah. Interviews and Speeches [about P.K.K.'s Kurdish cause]. London: Published jointly by Kurdistan Solidarity Committee and Kurdistan Information Centre, 1991. 46 p. Without ISBN  তথ্যসূত্র  বিষয়শ্রেণী:১৯৭৮-এ প্রতিষ্ঠিত বিষয়শ্রেণী:কুর্দিস্তান বিষয়শ্রেণী:ওয়ার্কার্স পার্টি বিষয়শ্রেণী:জাতীয়তাবাদী সন্ত্রাসবাদ বিষয়শ্রেণী:কুর্দিস্তান ওয়ার্কার্স পার্টি বিষয়শ্রেণী:জাতীয় মুক্তি সেনা বিষয়শ্রেণী:ইরাকের বিদ্রোহী গ্রুপ বিষয়শ্রেণী:তুরস্কে নিষিদ্ধ রাজনৈতিক দল বিষয়শ্রেণী:দূর-বাম রাজনীতি বিষয়শ্রেণী:গেরিলা সংগঠন বিষয়শ্রেণী:কুর্দি সংগঠন বিষয়শ্রেণী:জাপান কর্তৃক সন্ত্রাসী হিসেবে চিহ্নিত সংগঠন বিষয়শ্রেণী:অস্ট্রেলিয়া কর্তৃক সন্ত্রাসী হিসেবে চিহ্নিত সংগঠন বিষয়শ্রেণী:মার্কিন যুক্তরাষ্ট্র কর্তৃক সন্ত্রাসী হিসেবে চিহ্নিত সংগঠন বিষয়শ্রেণী:এশিয়া ভিত্তিক সন্ত্রাসী হিসাবে চিহ্নিত সংগঠন বিষয়শ্রেণী:কানাডা কর্তৃক সন্ত্রাসী হিসেবে চিহ্নিত সংগঠন বিষয়শ্রেণী:ইরান কর্তৃক সন্ত্রাসী হিসেবে চিহ্নিত সংগঠন বিষয়শ্রেণী:তুরস্ক কর্তৃক সন্ত্রাসী হিসেবে চিহ্নিত সংগঠন
থাম্ব|323x323পিক্সেল| ১৭১০ সালের সাধারণ নির্বাচনের পরে গ্রেট ব্রিটেনের সংসদ ১৭১০ সালের ব্রিটিশ সাধারণ নির্বাচন টোরিদের জন্য ভূমিধস বিজয় তৈরি করেছিল। হেনরি স্যাচেভেরেলের বিচারের পরিপ্রেক্ষিতে নির্বাচনটি হয়েছিল যা গডলফিন এবং হুইগ জান্টোর নেতৃত্বাধীন পূর্ববর্তী সরকারের পতনের দিকে পরিচালিত করেছিল।  ১৭০৯ সালের নভেম্বরে ধর্মযাজক হেনরি স্যাচেভেরেল একটি ধর্মোপদেশ প্রদান করেছিলেন যাতে প্রটেস্ট্যান্ট ভিন্নমতাবলম্বীদের প্রতি সরকারের সহনশীলতার নীতির তীব্র সমালোচনা করা হয় এবং মন্ত্রীদের ব্যক্তিগত আচরণকে আক্রমণ করা হয়। সরকার সচেভেরেলকে অভিশংসন করেছিল এবং তিনি সংক্ষিপ্তভাবে দোষী সাব্যস্ত হয়েছিলেন কিন্তু শুধুমাত্র একটি হালকা শাস্তি পেয়েছিলেন যার ফলে সরকার দুর্বল এবং প্রতিশোধপরায়ণ বলে মনে হয়েছিল। বিচারটি জনসংখ্যার একটি বড় অংশকে ক্ষুব্ধ করে, এবং লন্ডনে দাঙ্গার ফলে ভিন্নমতের উপাসনালয়গুলিতে আক্রমণ এবং " চার্চ ইন ডেঞ্জার " বলে চিৎকার শুরু হয়।  সরকারের অজনপ্রিয়তা ফ্রান্সের সাথে যুদ্ধের জন্য তার উৎসাহের দ্বারা আরও বৃদ্ধি পায়। কারণ ফরাসি রাজা লুই চতুর্দশের সাথে শান্তি আলোচনা ভেঙ্গে যায় যে সরকারের পীড়াপীড়িতে বোরবোন স্প্যানিশ সিংহাসন হ্যাবসবার্গের হাতে তুলে দেয়। টোরিদের শান্তি অনুসরণের নীতি একটি অবিরাম যুদ্ধের দ্বারা জর্জরিত একটি দেশকে আবেদন করেছিল। রানী অ্যান জুন্টোকে অপছন্দ করতেন এবং বুঝতে পেরেছিলেন যে সরকার বেশিদিন টিকে থাকতে পারবে না ধীরে ধীরে ১৭১০ সালের গ্রীষ্ম জুড়ে এটি একটি টোরি মন্ত্রিসভার সাথে প্রতিস্থাপিত হয়।  প্রায় সমস্ত কাউন্টি এবং "উন্মুক্ত" বরোতে নির্বাচনটি তিক্তভাবে প্রতিদ্বন্দ্বিতা করেছিল, এমনকি যখন একটি নির্বাচন অনুষ্ঠিত হয়নি। ইংল্যান্ড এবং ওয়েলসের ১৩১টি নির্বাচনী এলাকায় প্রতিদ্বন্দ্বিতা হয়েছে; সমস্ত ইংরেজি এবং ওয়েলশ নির্বাচনী এলাকার প্রায় অর্ধেক।  টোরির অপ্রতিরোধ্য বিজয় অল্প কয়েকজনকে অবাক করে এবং নির্বাচনের পরে বেশিরভাগ অবশিষ্ট হুইগস অফিস থেকে পদত্যাগ করেন। নতুন সরকারের নেতৃত্বে ছিলেন মধ্যপন্থী টোরি রবার্ট হার্লে যিনি বেশি পক্ষপাতদুষ্ট টোরিদের মধ্যে অজনপ্রিয় ছিলেন। হারলির মন্ত্রিসভা চরমপন্থীদের ক্রমবর্ধমান চাপের সম্মুখীন হয়েছিল যাদের ফলাফলের ফলে পার্লামেন্টে অবস্থান ব্যাপকভাবে শক্তিশালী হয়েছে।   নির্বাচনী এলাকার সারসংক্ষেপ  বিস্তারিত জানার জন্য ১৭৯৬ ব্রিটিশ সাধারণ নির্বাচন দেখুন। গ্রেট ব্রিটেনের সংসদের অস্তিত্ব জুড়ে ব্যবহৃত নির্বাচনী এলাকা একই ছিল।   নির্বাচনের তারিখ  সাধারণ নির্বাচন ১৭১০ সালের ২ অক্টোবর থেকে ১৬ নভেম্বর ১৭১০ সালের মধ্যে অনুষ্ঠিত হয়েছিল। এই সময়ে প্রতিটি আসনে একই সময়ে নির্বাচন হয়নি। প্রতিটি কাউন্টি বা সংসদীয় বরোতে রিটার্নিং অফিসার সুনির্দিষ্ট তারিখ নির্ধারণ করেন (নির্বাচন পরিচালনার বিশদ বিবরণের জন্য হাস্টিংস দেখুন)।   ফলাফল  300x300পিক্সেল   আসন সারাংশ    তথ্যসূত্র    ব্রিটিশ ইলেক্টোরাল ফ্যাক্টস 1832-1999, কলিন রেলিংস এবং মাইকেল থ্র্যাশার (অ্যাশগেট পাবলিশিং লিমিটেড 2000) দ্বারা সংকলিত এবং সম্পাদিত। (1832 সালের আগে নির্বাচনের তারিখের জন্য, টেবিল 5.02-এর পাদটীকা দেখুন)।   বহিঃসংযোগ    সংসদের ইতিহাস: সদস্য 1690-1715   সংসদের ইতিহাস: নির্বাচনী এলাকা 1690-1715   বিষয়শ্রেণী:গ্রেট ব্রিটেনের সংসদ নির্বাচন
মেজর (অব.) সামসুল হুদা বাচ্চু (১৯৪৩-২০১৬) জাতীয় পার্টির রাজনীতিবিদ, সাবেক সেনা কর্মকর্তা, মুক্তিযুদ্ধের সংগঠক ও নরসিংদী-১ আসনের সাবেক সংসদ সদস্য।   জন্ম ও প্রাথমিক জীবন  সামসুল হুদা বাচ্চু ১৯৪৩ সালে নরসিংদী শহরে বানিয়াছলে জন্মগ্রহণ করেন।   রাজনৈতিক ও কর্মজীবন  সামসুল হুদা বাচ্চু বাংলাদেশ সেনাবাহিনীর মেজর ছিলেন। ১৯৭১ সালে মুক্তিযুদ্ধে অংশ নেন। তিনি জাতীয় পার্টির রাজনীতির সাথে যুক্ত হয়ে ১৯৮৬ সালের তৃতীয় জাতীয় নির্বাচনে সংসদ সদস্য নির্বাচিত হয়ে ছিলেন।   মৃত্যু  সামসুল হুদা বাচ্চু ১০ ফেব্রুয়ারি ২০১৬ সালে মৃত্যুবরণ করেন। তাকে নরসিংদী জেলার গাবতলী কবরস্থানে সমাহিত করা হয়।   তথ্যসূত্র   বিষয়শ্রেণী:১৯৪৩-এ জন্ম বিষয়শ্রেণী:২০১৬-এ মৃত্যু বিষয়শ্রেণী:নরসিংদী জেলার রাজনীতিবিদ বিষয়শ্রেণী:বাংলাদেশী সেনা কর্মকর্তা বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য
অর্ধেন্দুশেখর মুস্তফি (২৫ জানুয়ারী ১৮৫০ — ৫ সেপ্টেম্বর ১৯০৮) ছিলেন একজন বাঙালি অভিনেতা, নাট্য লেখক এবং মঞ্চ ব্যক্তিত্ব। নাট্যজগতে "মুস্তোফী সাহেব" নামে পরিচিত ছিলেন। কলকাতার বাগবাজারে তিনি জন্মগ্রহণ করেন।   কর্মজীবন  মুস্তফি ১৮৫০ সালে ব্রিটিশ ভারতের বাগবাজার, কলকাতায় জন্মগ্রহণ করেছিলেন। তিনি হেয়ার স্কুলে পড়াশোনা করেছেন। মুস্তফি ১৮৬৭ সালে পাথুরিয়াঘাটা রাজপ্রাসাদে কিছু কিছু বুঝি নামক ব্যঙ্গ নাটকে অভিনয় করেছিলেন। তিনি বাগবাজার অ্যামেচার থিয়েটার দলে যোগ দেন এবং উপন্যাসিক দিনবন্ধু মিত্রের রচিত সধবার একাদশীতে অভিনয় করেন। তিনি গিরিশ চন্দ্র ঘোষের একজন প্রতিদ্বন্দ্বী এবং সহযোগী অভিনেতা হিসাবে পরিচিত ছিলেন। মুস্তফি ঘোষকে ১৮৭২ সালে জাতীয় থিয়েটার প্রতিষ্ঠা করতে সহায়তা করেছিলেন।  বিশ্ববিদ্যালয়ের প্রথাগত যোগ্যতা না থাকলেও ইংরেজি ভাষা ও সাহিত্যের দখল ছিল। গিরিশচন্দ্রের মতে অর্ধেন্দুশেখর যে অংশ অভিনয় করতেন সেই অংশই অননুকরণীয় হতো। অমৃতালাল বসু মুস্তাফিকে "বিধাতার হাতেগড়া অভিনেতা" বলে বর্ণনা করেছিলেনসুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪৮, ISBN 978-81-7955-135-6 কারণ তিনি একই নাটকে বিভিন্ন ধরনের চরিত্রে অভিনয় করতে পারতেন। নীলদর্পণে মুস্তফি প্রতিপক্ষ ইংরেজদের উড সাহেবের চরিত্র-সহ পুরুষ এবং মহিলা উভয় চরিত্রে অভিনয় করেছিলেন।  তিনি কলকাতার একজন সফল নাট্য শিক্ষকও ছিলেন। মুস্তাফি ১৮৭২ থেকে ১৯০৪ সাল পর্যন্ত ভারতীয় জাতীয় থিয়েটার, গ্রেট ন্যাশনাল থিয়েটার, পান্না থিয়েটার, আর্য নাট্য সমাজ, মিনার্ভা, অরোরা এবং স্টার থিয়েটার সহ বিভিন্ন পর্যায়ে অভিনয় করেছিলেন। বিনার ঝনকার নামে তিনি একটি বইও লিখেছিলেন।   নাটকের তালিকা   নবীন তপস্বিনী - জলধর  নীলদর্পণ - ‘উড সাহেব’  দুর্গেশনন্দিনী - বিদ্যাদিগ্গজ  সিরাজউদ্দৌলা - ড্রেক  মীর কাশিম - হলওয়েল  প্রফুল্ল - রমেশ  রিজিয়া - ঘাতক  প্রতাপাদিত্য - রডা  বুড়ো শালিকর ঘারে রো  মেঘনাদবধ  বলিদান  হীরকচূর্ণ   তথ্যসূত্র   বিষয়শ্রেণী:১৮৫০-এ জন্ম বিষয়শ্রেণী:১৯০৮-এ মৃত্যু বিষয়শ্রেণী:বাঙালি অভিনেতা বিষয়শ্রেণী:বাঙালি নাট্যব্যক্তিত্ব বিষয়শ্রেণী:বাঙালি মঞ্চ অভিনেতা বিষয়শ্রেণী:পশ্চিমবঙ্গের ব্যক্তি বিষয়শ্রেণী:কলকাতার অভিনেতা বিষয়শ্রেণী:পশ্চিমবঙ্গের অভিনেতা বিষয়শ্রেণী:হেয়ার স্কুলের প্রাক্তন শিক্ষার্থী বিষয়শ্রেণী:১৯০৯-এ মৃত্যু বিষয়শ্রেণী:ভারতীয় মঞ্চ পরিচালক বিষয়শ্রেণী:ভারতীয় মঞ্চ অভিনেতা বিষয়শ্রেণী:বাঙালি থিয়েটার ব্যক্তিত্ব বিষয়শ্রেণী:ব্রিটিশ ভারতীয় ব্যক্তি বিষয়শ্রেণী:ভারতীয় পুরুষ নাট্যকার বিষয়শ্রেণী:ব্রিটিশ ভারতের অভিনেতা